Viperele Vesele au anunțat cine va fi eliminat din reality-show-ul Survivor All Stars, în ediția de joi, 16 mai 2024. Administratorii contului de Instagram au făcut publice reacții vulgare la adresa persoanei care va părăsi jungla domincană: „Nu știm dacă vor fi tăiate sau nu la montaj, însă vi le dezvăluim noi”.
Lupta pentru marele premiu devine din ce în ce mai acerbă în Republica Dominicană. Administatorii contului Viperele Vesele de pe Instagram, cunoscut pentru dezvăluirea de informații sensibile din culisele emisiunilor TV, au revenit cu detalii fierbinți de la Survivor All Stars 2024.
În ediția de joi, 16 mai 2024, a reality-show-ului, tensiunea dintre concurenți își va spune cuvântul. Se va juca finala pentru colanul de imunitate, care va fi dată între TJ Miles și Zanni, toți ceilalți Războinici fiind rând pe rând eliminați din joc. Câștigătorul colanului pentru imunitate va fi TJ Miles.
Va urma apoi nominalizarea pentru eliminarea din competiția filmată în jungla dominicană. Iancu Sterp va face o promisiune, potrivit căreia, „pentru a fi în finală cu cei mai buni”, va vota pe baza abilităților sportive. Doar că nu va trece mult timp și concurentul va uita cuvintele exprimate.
Așa că, Războinicii, în frunte cu Iancu Sterp, îl vor vota pentru eliminarea din competiția din Republica Dominicană pe nimeni altul decât… Zanni. TJ Miles, deținătorul colanului pentru imunitate, o va vota spre eliminare pe Ștefania Ștefan. Urmează duelul între primele două locuri în clasamentul sportiv.
Ștefania Ștefan va fi eliminată de Zanni, în urma duelului ce va avea loc joi, 16 mai 2024. Doar că, în mod oarecum ciudat, eliminarea concurentei în cauză din competiție va conduce la reacții neașteptate, ce n-au putut fi trecute cu vederea de administratorii contului de Instagram Viperele Vesele.
„Eliminarea (Ștefaniei Ștefan – n.r.) – atenție! – aduce mare bucurie în rândul Războinicilor, care o vedeau, pe bună dreptate, o amenințare pentru trofeu. Deși altor Războinici le-au făcut o ieșire frumoasă din competiție, cu îmbrățișări și inimioare, în cazul Ștefaniei Ștefan, locul II în clasament, Războinicii erau nerăbdători să o vadă părăsind platoul de filmare. A avut parte de îmbrățișări scurte, reci și cuvinte seci, rostite parcă cu jumătate de gură.
Bucuria pentru eliminarea Ștefaniei Ștefan s-a manifestat și ulterior, în camp, cuvintele triviale, folosite la adresa ei de către Războinici, nu știm dacă vor fi tăiate sau nu la montaj, însă vi le dezvăluim noi: „mai dă-o în plm că prea și-a pus coroana singură de atâtea ori” sau „în m.m. (n.b. câteva referiri la decedații neamului – înțelegeți voi)… că a tăcut patru luni de zile și s-a trezit să vorbească acum” etc.”, au notat Viperele Vesele pe Instagram.